Проф. Божидар Димитров с важна новина за Голямата базилика в Плиска - БЛИЦ
Реставрацията на Голямата базилика в Плиска е подновена. Първата задача е свещената вода да бъде отведена до ротондата, за да могат хората да си взимат от нея. Това обяви директорът на Националния исторически музей проф. Божидар Димитров, цитиран от "Труд". Голямата базилика е най-големият християнски храм в Европа до XV век. Тя е майка на всички български църкви и на всички православни църкви в Източна Европа. Кладенецът там бе открит през 2015 г., а Божидар Димитров обяви водата в него за свещена. Според него баба Ванга предрекла, че България ще се оправи, когато се доизгради Голямата базилика и от кладенеца текне вода.“Ще се справим първо със свещената вода, около която се вдигна толкова шум. Ще направим свещения кладенец и с тръбопровод ще изведем водата, както е било едно време. В средата на големия двор, е имало ротонда. Тя е била с няколко колони и с каменен балдахин отгоре. Там ще има камък, от който ще тече водата, за да могат хората да си взимат от нея”, обясни историкът.По думите му ще се наблегне и на възстановяването на баптистериума, където се кръщават по 13-14 деца всяка събота и неделя, когато времето позволява.Финансирането е частично от държавата. “Засега средства има, но ще се работи интензивно и ще свършат бързо. Затова ще разчитаме и на дарения”, посочи още директорът на НИМ.